arnastofnun/IGC-2024 huggingface dataset:
S-45/2016

Mál þetta, sem dómtekið var í dag, er höfðað með ákæru, útgefinni 16. febrúar 2016, á hendur S-kk-þgf S-kk-þgf A-kk-þgf, kt. 000000-0000, Baldursgötu 31, Reykjavík, fyrir þjófnað með því að hafa, mánudaginn 31. ágúst 2015, í forkirkju Hallgrímskirkju á Hallgrímstorgi í Reykjavík stolið listaverki að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði, sem fæddur er árið 1956, á sakaferil aftur til ársins 1973. Á þeim tíma hefur hann hlotið 39 dóma fyrir ýmis brot, aðallega auðgunarbrot, en einnig líkamsárásir, skjalafals, nytjastuld, húsbrot, eignaspjöll, umferðarlagabrot og brot gegn lögum um ávana- og fíkniefni. Síðast var ákærði dæmdur árið 2010 til sektarrefsingar fyrir húsbrot og eignaspjöll. Ákærði hefur gengist greiðlega við broti sínu. Þykir refsing hans hæfilega ákveðin fangelsi í 30 daga, en rétt þykir að binda refsinguna skilorði, sem í dómsorði greinir.

Ákærði greiði þóknun skipaðs verjanda síns, K-kk-ef S-kk-ef hrl., 81.840 krónur, og þóknun verjanda síns á rannsóknarstigi málsins, B-kk-ef E-kk-ef hdl., 64.480 krónur. Við ákvörðun þóknunar lögmanna hefur verið tekið tillit til virðisaukaskatts.

Af hálfu ákæruvaldsins sótti málið K-kvk-nf Ó-kvk-nf E-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, S-kk-nf S-kk-nf A-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði þóknun skipaðs verjanda síns, K-kk-ef S-kk-ef hrl., 81.840 krónur, og þóknun verjanda síns á rannsóknarstigi málsins, B-kk-ef E-kk-ef hdl., 64.480 krónur.

R-kvk-nf H-kvk-nf
S-460/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. júní 2016, á hendur S-kk-þgf Þ-kk-þgf G-kk-þgf, kennitala 000000-0000, Logafold 15, Reykjavík, fyrir umferðarlagabrot með því að hafa, föstudaginn 27. nóvember 2015, ekið bifreiðinni OJ-563 sviptur ökurétti um Gullinbrú í Reykjavík, rétt við bensínafgreiðslustöð Olís, uns lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í desember 1987. Samkvæmt framlögðu sakavottorði, dagsettu 15. júní 2016, á ákærði nokkurn sakaferil að baki. Ákærði hefur nú í þriðja sinn verið fundinn sekur um að aka bifreið sviptur ökurétti. Með dómi Héraðsdóms Vesturlands, uppkveðnum 22. nóvember 2013, var ákærða gert að sæta fangelsi í sex mánuði, skilorðsbundið í þrjú ár, fyrir brot gegn almennum hegningarlögum. Með broti því sem ákærði er sakfelldur fyrir í þessu máli hefur hann rofið skilorð framangreinds dóms. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940, sbr. og 77. gr. sömu laga. Með hliðsjón af sakarefni þessa máls þykir refsing ákærða hæfilega ákveðin fangelsi í sjö mánuði en fresta skal fullnustu sex mánaða af refsingunni og falli sá hluti hennar niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf G-kk-nf, sæti fangelsi í sjö mánuði en fresta skal fullnustu sex mánaða af refsingunni og falli sá hluti hennar niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

V-kvk-nf S-kvk-nf
S-488/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur Í-kk-þgf S-kk-þgf G-kk-þgf, kennitala 000000-0000, Dvergabakka 32, Reykjavík, fyrir þjófnað í Reykjavík með því að hafa:

1. Mánudaginn 23. mars 2015, dælt eldsneyti á bifreiðina JF-266 hjá Orkunni, Skemmuvegi, með dælulykli í eigu A, kennitala 000000-0000, samtals að fjárhæð 5.231 króna.

2. Miðvikudaginn 1. apríl 2015, dælt eldsneyti á bifreiðina JF-266 hjá Orkunni, Skemmuvegi, með dælulykli í eigu A, kennitala 000000-0000, samtals að fjárhæð 13.800 krónur.

3. Mánudaginn 6. apríl 2015, dælt eldsneyti á bifreiðina JF-266 hjá Skeljungi, Laugarvegi, með dælulykli í eigu A, kennitala 000000-0000, samtals að fjárhæð 6.684 krónur.

4. Þriðjudaginn 7. apríl 2015, dælt eldsneyti á bifreiðina YG-889 hjá Orkunni, Hraunbæ, með dælulykli í eigu A, kennitala 000000-0000, samtals að fjárhæð 6.684 krónur.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1980. Samkvæmt framlögðu sakavottorði, dagsettu 2. ágúst 2016, hefur ákærði ítrekað verið fundinn sekur um auðgunarbrot. Með dómi Héraðsdóms Reykjaness, uppkveðnum 21. september 2015, var ákærða gert að sæta fangelsi í fjóra mánuði fyrir brot gegn almennum hegningarlögum nr. 19/1940 og brot gegn lögum nr. 65/1974 um ávana- og fíkniefni. Með dómi Héraðsdóms Reykjavíkur, uppkveðnum 22. júní 2016, var ákærða gert að sæta fangelsi í 75 daga fyrir brot gegn almennum hegningarlögum nr. 19/1940, lögum nr. 65/1974 um ávana- og fíkniefni og lyfjalögum nr. 93/1994. Þau brot sem ákærði er sakfelldur fyrir í þessu máli voru öll framin fyrir uppkvaðningu fyrrgreindra dóma og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Þykir refsing ákærða hæfilega ákveðin fangelsi í þrjátíu daga. Með hliðsjón af sakaferli ákærða þykja ekki efni til að skilorðsbinda refsinguna.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Í-kk-nf S-kk-nf G-kk-nf, sæti fangelsi í þrjátíu daga.

V-kvk-nf S-kvk-nf
S-498/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 9. ágúst 2016 "á hendur A-x-x W-x-x, Álagranda 8, Reykjavík, fyrir eftirtalin hegningar-lagabrot framin í Reykjavík á árinu 2015, nema annað sé tekið fram:

Þjófnaði, með því að hafa,:

1. Þriðjudaginn 10. mars í verslun ÁTVR við Helluhraun 16-18 í Hafnarfirði, stolið áfengisflösku að verðmæti kr. 5.299.

(Mál nr. 007-2015-48119)

2. Fimmtudaginn 16. apríl í verslun ÁTVR við Skeifuna 5, stolið áfengisflösku að verðmæti kr. 6.599.

(Mál nr. 007-2015-48218)

3. Mánudaginn 20. apríl í verslun ÁTVR við Borgartún 26, stolið tveimur dósum af bjór, samtals að verðmæti kr. 1.378.

(Mál nr. 007-2015-48227)

4. Þriðjudaginn 21. apríl í verslun ÁTVR við Skútuvog 2, stolið áfengisflösku, samtals að verðmæti kr. 4.598.

(Mál nr. 007-2015-48231)

5. Þriðjudaginn 23. júní í verslun ÁTVR við Dalveg 2 í Kópavogi, stolið áfengispela, samtals að verðmæti kr. 3.549.

(Mál nr. 007-2015-48235)

6. Fimmtudaginn 19. nóvember í verslun Útilífs í Smáralind við Hagasmára 1 í Kópavogi, stolið úri að verðmæti kr. 28.990.

(Mál nr. 007-2015-65004)

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í mars 1976. Hann hefur ekki áður gerst sekur um refsiverða háttsemi svo kunnugt sé. Með hliðsjón af brotum ákærða er refsing hans hæfilega ákveðin fangelsi í 60 daga fangelsi, sem bundið verður skilorði svo sem í dómsorði greinir.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, A-x-x W-x-x, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-499/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 9. ágúst 2016, á hendur :

„E-x-x K-x-x, kt. 000000-0000,

[...], Reykjavík,

fyrir eftirtalin hegningarlagabrot framin í Reykjavík á árinu 2015, nema annað sé tekið fram:

Þjófnaði, með því að hafa,:

1. Laugardaginn 2. maí í verslun Elko við Skeifuna 7, stolið dvd disk að verðmæti kr. 1.971.

(Mál nr. 007-2015-49537)

2. Laugardaginn 6. júní í verslun Krónunnar við Skógarlind 2 í Kópavogi, stolið fjórum pakkningum af laxaflökum, samtals að verðmæti kr. 5.344.

(Mál nr. 007-2015-51584)

3. Föstudaginn 24. júlí í verslun Krónunnar við Bíldshöfða 20, stolið matvörum og rafhlöðum, samtals að verðmæti kr. 4.101.

(Mál nr. 007-2015-51576)

4. Miðvikudaginn 19. ágúst í verslun Elko við Skeifuna 7, stolið heyrnartólum og matvörum, samtals að verðmæti kr. 6.985.

(Mál nr. 007-2015-50399)

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans eru þar rétt fært til refsiákvæðis.

Ákærði hefur áður verið dæmdur til refsingar fyrir auðgunarbrot. Hann hlaut fyrst dóm á árinu 2003 fyrir þjófnað og var þá dæmdur í 60 daga skilorðsbundið fangelsi. Þá hlaut ákærði dóm á árinu 2014 fyrir þjófnað og var þá dæmdur til greiðslu sektar. Refsing ákærða er ákveðin með hliðsjón af 256. gr. almennra hegningarlaga. Þá er litið til þess að heildarverðmæti þýfis telst vera smáræði. Einnig er litið til 77. gr. almennra hegningarlaga nr. 19/1940. Þykir hæfileg refsing vera 30 daga fangelsi en fullnustu refsingarinnar er frestað og hún falli niður að liðnum 2 árum haldi ákærði almennt skilorð samkvæmt 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af máli þessu.

D ó m s o r ð :

Ákærði, E-x-x K-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kvk-nf H-kvk-nf (sign.)
S-505/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur Ó-kk-þgf S-kk-þgf R-kk-þgf, kennitala 000000-0000, Brúnastöðum 16, Reykjavík, fyrir eftirtalin umferðarlagabrot með því að hafa:

1. Sunnudaginn 14. febrúar 2016, ekið bifreiðinni TG-560 sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,04 ‰, amfetamín 50 ng/ml og kókaín 25 ng/ml) um Snorrabraut í Reykjavík, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Miðvikudaginn 2. mars 2016, ekið bifreiðinni TG-560 sviptur ökurétti um Holtaveg í Reykjavík, við Langholtsskóla, þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1987. Samkvæmt framlögðu sakavottorði, dagsettu 2. ágúst 2016, hefur ákærði nú í fjórða sinn verið fundinn sekur um að aka undir áhrifum áfengis og/eða óhæfur til að stjórna bifreið örugglega vegna áhrifa ávana- og fíkniefna. Ákærði var síðast fundinn sekur um að aka sviptur ökurétti með lögreglustjórasátt 5. janúar 2007. Við ákvörðun refsingar er því miðað við að ákærði sé nú í fyrsta sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í sextíu daga.

Með vísan til lagaákvæða í ákæru er áréttuð ævilöng svipting ökuréttar ákærða, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, D-kk-ef T-kk-ef hdl., 80.600 krónur, að meðtöldum virðisaukaskatti, og 157.351 krónu í annan sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf S-kk-nf R-kk-nf, sæti fangelsi í sextíu daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, D-kk-ef T-kk-ef hdl., 80.600 krónur og 157.351 krónu í annan sakarkostnað.

V-kvk-nf S-kvk-nf
S-508/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur Ó-kvk-þgf B-kvk-þgf Ó-kvk-þgf, kennitala 000000-0000, Nökkvavogi 23, Reykjavík, fyrir umferðarlagabrot með því að hafa, miðvikudaginn 16. mars 2016, ekið bifreiðinni VK-511 svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 8,1 ng/ml) austur Vesturlandsveg í Mosfellsbæ, til móts við Bjarkarholt, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í september 1992. Með dómi Héraðsdóms Reykjaness, uppkveðnum 8. apríl 2016, var ákærðu gert að sæta fangelsi í þrjátíu daga fyrir að aka svipt ökurétti og óhæf til að stjórna bifreið örugglega vegna áhrifa ávana- og fíkniefna og fyrir fíkniefnalagabrot. Þau brot sem ákærða er sakfelld fyrir í þessu máli voru framin fyrir uppkvaðningu framangreinds dóms og verður ákærðu því dæmdur hegningarauki í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Í samræmi við framlagt sakavottorð, dagsett 2. ágúst 2016, er við ákvörðun refsingar miðað við að ákærða sé nú í þriðja sinn fundin sek um að aka óhæf til að stjórna bifreið örugglega vegna áhrifa ávana- og fíkniefna og í fyrsta sinn fundin sek um að aka svipt ökurétti. Með hliðsjón af dómvenju þykir refsing ákærðu hæfilega ákveðin fangelsi í fimmtán daga.

Ákærða greiði 87.014 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Ó-kvk-nf B-kvk-nf Ó-kvk-nf, sæti fangelsi í fimmtán daga.

Ákærða greiði 87.014 krónur í sakarkostnað.

V-kvk-nf S-kvk-nf
S-509/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur J-kk-þgf V-kk-þgf, kennitala 000000-0000, Hraunbæ 79, Reykjavík, fyrir umferðar- og fíkniefnalagabrot með því að hafa, laugardaginn 19. mars 2016, ekið bifreiðinni RB-056 án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 345 ng/ml og tetrahýdrókannabínól 7,4 ng/ml) um Bústaðaveg í Reykjavík, við Reykjanesbraut, þar sem lögregla stöðvaði aksturinn, og haft í vörslum sínum 1,80 grömm af tóbaksblönduðu kannabisefni, sem lögreglumenn fundu við leit á ákærða.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum, og 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Einnig er krafist upptöku á 1,80 grömmum af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í desember 1987. Samkvæmt framlögðu sakavottorði, dagsettu 2. ágúst 2016, á ákærði að baki nokkurn sakaferil og er nú í þriðja sinn fundinn sekur um að aka undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,80 grömm af tóbaksblönduðu kannabisefni, sem lögregla lagði hald á við rannsókn málsins.

Ákærði greiði 134.355 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf V-kk-nf, sæti fangelsi í þrjátíu daga.

Ákærði er sviptur ökurétti ævilangt frá birtingu dóms þessa að telja.

Upptæk eru gerð til ríkissjóðs 1,80 grömm af tóbaksblönduðu kannabisefni.

Ákærði greiði 134.355 krónur í sakarkostnað.

V-kvk-nf S-kvk-nf
S-510/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur E-kvk-þgf R-kvk-þgf H-kvk-þgf, kennitala 000000-0000, Breiðuvík 16, Reykjavík, fyrir umferðarlagabrot með því að hafa, fimmtudaginn 11. febrúar 2016, ekið bifreiðinni VB-871 óhæf til að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml og meýlfenídat 340 ng/ml) um Suðurlandsbraut í Reykjavík, við Grensásveg, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í janúar 1982. Samkvæmt framlögðu sakavottorði, dagsettu 2. ágúst 2016, á ákærða að baki nokkurn sakaferil og er nú í fjórða sinn fundin sek um að aka óhæf til að stjórna bifreið örugglega vegna áhrifa ávana- og fíkniefna. Með dómi Héraðsdóms Reykjavíkur, uppkveðnum 20. janúar 2016, var ákærðu gert að sæta fangelsi í fjóra mánuði, þar af þrjá mánuði skilorðsbundið í tvö ár, fyrir að aka óhæf til að stjórna bifreið örugglega vegna áhrifa ávana- og fíkniefna, auk þess sem dæmt var upp skilorð eldri dóms fyrir hegningarlagabrot. Var upphaf skilorðsins miðað við birtingu dómsins, sem var 24. febrúar 2016, það er, eftir að brot það sem ákærða er sakfelld fyrir í þessu máli var framið. Verður framangreint skilorð því látið halda sér.

Með hliðsjón af dómvenju þykir refsing ákærðu hæfilega ákveðin fangelsi í sextíu daga.

Með vísan til lagaákvæða í ákæru er áréttuð ævilöng svipting ökuréttar ákærðu, frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef hdl., 96.720 krónur, að meðtöldum virðisaukaskatti, og 191.739 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf R-kvk-nf H-kvk-nf, sæti fangelsi í sextíu daga.

Ákærða er svipt ökurétti ævilangt, frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef hdl., 96.720 krónur og 191.739 krónur í annan sakarkostnað.

V-kvk-nf S-kvk-nf